37. ΒΑΣΙΛΙΚΟΝ ΔΙΑΤΑΓΜΑ της 6/22 Αυγ. 1959 Περί καθορισμού ποσοστού παρεχομένης συντάξεως υπό του Τ.Σ.Α.Υ. εις τον επιζώντα σύζυγον και τέκνα. Έχοντες υπ' όψιν: Την παρ. 1 του άρθρ. 34 του Ν.Δ. 3895/58 την υπ' αριθ. 183/1.4.59 απόφασιν του Διοικητικού Συμβουλίου του Τ.Σ.Α.Υ. ως και την υπ' αριθ. 270/59 γνωμοδότησιν του Συμβουλίου Επικρατείας. Προτάσει του ημετέρου επί της Κοινωνικής Προνοίας Υφυπουργού απεφασίσαμεν και διατάσσομεν. Άρθρον μόνον.-Η παρεχομένη υπό του Ταμείου Συντάξεως και Αυτασφαλίσεως Υγειονομικών σύνταξις λόγω θανάτου ορίζεται ως κάτωθι εις ποσοστά της βασικής συντάξεως γήρατος. 1.Εάν θανών ησφαλισμένος κατέλειπε σύζυγον άνευ τέκνων τα 75%. 2.Εάν θανών ησφαλισμένος κατέλειπε πλην συζύγου και τέκνα, εις σύζυγον μεθ' ενός τέκνου τα 65% δι' εαυτόν και τα 20% δια το τέκνον μετά δύο δε ή πλειόνων τέκνων τα 60% δι' εαυτόν και τα 40% δια τα τέκνα, του επί πλέον της συντάξεως του συζύγου ποσού κατανεμομένου μεταξύ των τέκνων κατ' ισομοιρίαν. 3.Εάν λόγω θανάτου, ή γάμου δεν υφίσταται επιζών σύζυγος δικαιούμενος συντάξεως, δι' εν μόνον τέκνον τα 60% δια δύο ή πλείονα τέκνα τα 100% του ποσού της συντάξεως κατανεμομένου εν τη περιπτώσει ταύτη μεταξύ των τέκνων κατ' ισομοιρίαν. 4.Εάν λόγω θανάτου ή γάμου δικαιούχου μεταβληθή το δια του παρόντος καθοριζόμενον ποσοστόν συντάξεως, η μεταβολή αύτη επέρχεται από της επελεύσεως του γεγονότος του προκαλούντος ταύτην. 5.Η σύνταξις συζύγου και τέκνων θανόντος ησφαλισμένου δεν δύναται να υπερβή το ποσόν της βασικής συντάξεως γήρατος. Εις τον ημέτερον επί της Κοινωνικής Προνοίας Υφυπουργόν ανατίθεμεν την δημοσίευσιν και εκτέλεσιν του παρόντος. Σελ. 694 